cyanic-selkie/wikianc huggingface dataset:
పెర్కకొండారం
ఇది మండల కేంద్రమైన శాలిగౌరారం నుండి 15 కి. మీ. దూరం లోను, సమీప పట్టణమైన నల్గొండ నుండి 37 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 850 ఇళ్లతో, 3264 జనాభాతో 1745 హెక్టార్లలో విస్తరించి ఉంది. గ్రామంలో మగవారి సంఖ్య 1617, ఆడవారి సంఖ్య 1647. షెడ్యూల్డ్ కులాల సంఖ్య 957 కాగా షెడ్యూల్డ్ తెగల సంఖ్య 12. గ్రామం యొక్క జనగణన లొకేషన్ కోడ్ 576672 .పిన్ కోడ్: 508210.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి శాలిగౌరారంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల నకిరేకల్లోను, ఇంజనీరింగ్ కళాశాల నల్గొండలోనూ ఉన్నాయి. సమీప వైద్య కళాశాల నార్కట్ పల్లిలోను, పాలీటెక్నిక్‌ నల్గొండలోను, మేనేజిమెంటు కళాశాల నకిరేకల్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నకిరేకల్లోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
ప్రభుత్వ వైద్య సౌకర్యం
పెర్క కొండారంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పెర్క కొండారంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
పెర్క కొండారంలో భూ వినియోగం కింది విధంగా ఉంది:
నీటిపారుదల సౌకర్యాలు
పెర్క కొండారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
జాన్ గ్రీషమ్
జీవిత నేపథ్యం
జాన్ గ్రీషమ్ అమెరికాలోని అర్కన్సాస్‌లో ఒక పత్తిరైతు కుటుంబంలో జన్మించాడు. గ్రీషమ్‌కు నాలుగేళ్లు ఉన్నప్పుడే అతని కుటుంబం మిసిసిపీకి తరలిపోయింది. చిన్నప్పటి నుండి జాన్‌కు బేస్‌బాల్ ఆటగాడు అవ్వాలన్నదే లక్ష్యం. ది పెయింటెడ్ హౌస్ నవలలోని ఘట్టాలన్నీ కూడా గ్రీషమ్ తన బాల్యం ఆధారంగానే రాయడం జరిగింది. కాలేజీ పూర్తయ్యాక గ్రీషమ్ ఎన్నో ఉద్యోగాలు మారాడు. ఒక డిపార్టుమెంటల్ స్టోరులో అండర్ వేర్లు అమ్మే వ్యక్తిగా తను పడిన కష్టాల గురించి కూడా గ్రీషమ్ అనేక ఇంటర్వ్యూలలో పేర్కొన్నాడు. తర్వాత ట్యాక్స్ లాయర్‌గా కెరీర్ ప్రారంభించాలనుకున్నా అతని చదువు సజావుగా సాగలేదు. కోర్సు పూర్తి చేయడానికి మూడు కాలేజీలు మారాల్సి వచ్చింది.
రాజకీయాలు – న్యాయవాదిగా ప్రస్థానం
లాయర్‌గా మంచి పేరు, ప్రఖ్యాతులు గడించాక గ్రీషమ్ స్థానిక ఎన్నికల్లో డెమోక్రాట్‌గా పోటీ చేసి గెలిచాడు. ఆ పదవిలో 1983 నుండి 1990 వరకు ఉన్నాడు. ది ఫర్మ్ – నవల విడుదలై రికార్డు సాధించే వరకూ తను న్యాయవాదిగా కేసులు వాదించేవాడు. ది టైమ్ టు కిల్ పేరుతో గ్రీషమ్ రాసిన నవల వెనుక కూడా ఒక విషాదభరితమైన కథ ఉంది. ఒకసారి కోర్టు బయట తను తచ్చాడుతుండగా.. ఓ 12 ఏళ్ల అమ్మాయి వచ్చి తనను ఎలా కొందరు ముష్కరులు రేప్ చేసి, చిత్రహింసలు పెట్టారో చెప్పినప్పుడు గ్రీషమ్ మనసు ద్రవించింది. అదే అంశాన్ని సబ్జెక్టుగా తీసుకొని, ఒకవేళ ఆ అమ్మాయి తండ్రి ఆ ముష్కరులను తుదముట్టడించడానికి ప్లాన్ వేస్తే, ఎలాగుంటుంది అన్న ప్లాట్‌తో రాసిన నవలే ‘ది టైమ్ టు కిల్’. దాదాపు 28 మంది ప్రచురణకర్తలు ఆ నవలను ముద్రించడానికి ముందుకు రాలేదు. ఓ అపరిచిత పబ్లిషర్ ఓ 5000 కాపీలు మాత్రమే వేయడానికి ముందుకొచ్చాడు.
రచయితగా కెరీర్ గ్రీషమ్ నవల ‘ది ఫర్మ్’ విజయవంతమయ్యాక తను వెనక్కి తిరిగి చూసుకొనే పరిస్థితి రాలేదు. తర్వాత తాను రాసిన అన్నీ నవలలూ దాదాపుగా బెస్ట్ సెల్లర్స్‌గానే కితాబునందుకున్నాయి. బేస్ బాల్ క్రీడను అభిమానించే గ్రీషమ్ 2004లో ఆ క్రీడానేపథ్యంతో ‘మిక్కీ’ అనే చిత్రాన్ని నిర్మించారు. దానికి స్క్రీన్ ప్లే కూడా సమకూర్చారు. 2010 నుండి గ్రీషమ్ 9-12 ఏళ్ల పిల్లల కోసం లీగల్ థ్రిల్లర్స్ రాయడం మొదలుపెట్టారు. 2006లో చార్లీ రోజ్ షో అనే ఒక టాక్ షోలో గ్రీషమ్ కొన్ని ఆసక్తికరమైన విషయాలు పంచుకున్నారు. తను సాధారణంగా ఒక పుస్తకాన్ని రాయడానికి 6 నెలలు తీసుకుంటానని చెప్పారు. తన అభిమాన రచయిత జాన్ లీ కారే అని కూడా పేర్కొన్నారు.
వ్యక్తిగత జీవితం - గ్రీషమ్ 1981 మే 8లో రీనీ జోన్స్‌ను వివాహమాడారు. వీరికి ఇద్దరు పిల్లలు.
నవలలు
వర్గం:ఆంగ్ల రచయితలు
కన్నెగంటివారి పాలెం
కన్నెగంటివారిపాలెం బాపట్ల జిల్లా, భట్టిప్రోలు మండలానికి చెందిన రెవెన్యూయేతర గ్రామం.
గ్రామ పంచాయతీ
ఈ గ్రామ పంచాయతీని ఆదర్శ గ్రామ పంచాయతీగా ఎంపిక చేయడానికి అధికారులు సిద్ధం చేసారు.
శ్రీరామమందిరం
తిరుమల తిరుపతి దేవస్థానం, హిందూధర్మప్రచార పరిషత్తు సంయుక్త ఆధ్వర్యంలో, ఈ గ్రామములో, 2017,జులై-20న, ధార్మిక సమ్మేళన కార్యక్రమం నిర్వహించినారు.
మూలాలు
వర్గం:భట్టిప్రోలు మండలం లోని రెవిన్యూయేతర గ్రామాలు
కవచం (2018 సినిమా)
కవచం 2018 డిసెంబరు 7న విడుదలైన తెలుగు చలనచిత్రం. వంశధార క్రియేషన్స్ పతాకంపై సాయి తేజ తాటి, కె. భరత్ రెడ్డి నిర్మాణ సారథ్యంలో ఎ. వినీత్ సాయి దర్శకత్వం వహించిన ఈ చిత్రంలో బెల్లంకొండ శ్రీనివాస్, నీల్ నితిన్ ముకేష్, కాజల్ అగర్వాల్, మెహ్రీన్ పిర్జాదా, హర్షవర్ధన్ రాణే నటించగా, ఎస్.ఎస్. తమన్ సంగీతం అందించాడు. ఈ సినిమా వాణిజ్యపరంగా విఫలమైంది. దీనిని డబ్బింగ్ చేసి 2019లో హిందీలో ఇన్స్పెక్టర్ విజయ్ గా విడుదలైంది.
పాటలు
ఈ సినిమాకు ఎస్.ఎస్. తమన్ సంగీతం అందించాడు.
ఇతర లంకెలు
వర్గం:2018 తెలుగు సినిమాలు వర్గం:కాజల్ అగర్వాల్ నటించిన సినిమాలు
కిఫిరె
భౌగోళికం
కిఫిరె పట్టణం 25.8992°N, 94.7808°W అక్షాంశరేఖాంశాల మధ్య ఉంది. 9 చ.కి.మీ. (3 చ.మై.) విస్తీర్ణంలో ఉన్న ఈ పట్టణం సముద్ర మట్టానికి 896 మీ. (2,940 అ.) ఎత్తులో ఉంది. నాగాలాండ్ రాజధాని కోహిమా నుండి సుమారు 254 కి.మీ.ల దూరంలో ఉంది. ఇక్కడ నాగ తెగల సాంగ్తం (తూర్పు), యిమ్‌చుంగర్, సెమా తెగలు కలుస్తాయి. నాగాలాండ్ లోని ఎత్తైన శిఖరం సారమతి (3841 మీ లేదా 12.602 అ.) ఇక్కడ ఉంది.
జనాభా
2011 భారత జనాభా లెక్కల ప్రకారం, కిఫిరె పట్టణంలో 16,487 జనాభా ఉంది. ఇందులో 8,587 మంది పురుషులు, 7,900 మంది స్త్రీలు ఉన్నారు. ఈ జనాభాలో 2,924 (17.74%) మంది 0-6 సంవత్సరాల వయస్సు గలవారు ఉన్నారు. ఈ పట్టణ అక్షరాస్యత రేటు 87.33% కాగా, ఇది రాష్ట్ర సగటు 79.55% కంటే ఎక్కువగా ఉంది. ఇందులో పురుషుల అక్షరాస్యత 90.41% కాగా, మహిళా అక్షరాస్యత రేటు 83.95% గా ఉంది.
పరిపాలన
ఈ పట్టణం 11 వార్డులుగా విభజించబడింది. దీనిని ప్రతి 5 సంవత్సరాలకు ఎన్నికలు జరుగుతాయి. ఇక్కడ 3,109 గృహాలు ఉన్నాయి. పట్టణ అభివృద్ధి కమిటీ ఆధ్వర్యంలో త్రాగునీరు, పరిశుభ్రత వంటి ప్రాథమిక సౌకర్యాలు అందించబడుతున్నాయి. పరిమితుల్లో రహదారులను నిర్మించడానికి, కమిటీ పరిధిలోకి వచ్చే ఆస్తులపై పన్ను విధించడానికి కూడా ఈ అభివృద్ధి కమిటీకి అధికారం ఉంది.
ఇతర లంకెలు
వర్గం:నాగాలాండ్ నగరాలు, పట్టణాలు
లైంగిక సంక్రమణ వ్యాధి
thumb|సిఫిలిస్, ప్రమాదకర లైంగిక సంక్రమణ వ్యాధి సుఖ వ్యాధులు లేదా లైంగిక వ్యాధులు (Venereal or Sexually transmitted disease; VD or STD) ప్రధానంగా రతి క్రియ (Sex) ద్వారా వ్యాపించే వ్యాధులు. ఇవి అతి ప్రాచీనమైన వ్యాధులు.ఈ వ్యాధుల బారిన పడిన వ్యక్తి ఏ విధమైన వ్యాధి లక్షణాలు లేకుండా బయటకు ఆరోగ్యంగా కనిపిస్తారు. అందువలన వీరితో సంబంధమున్న వారికి ఈ వ్యాధుల్ని సంక్రమింపజేస్తారు. ఇలాంటి కొంతమంది సూది మందు ద్వారా మరొకరికి చేర్చే అవకాశం ఉన్నది. కొందరు స్త్రీల నుండి తమ పిల్లలకు కూడా ఇవి వ్యాపించవచ్చును.
వీటి గురించి బయటకు చెప్పుకోలేక.. ఆ బాధ అనుభవించలేక ఎంతోమంది నిత్యం నరకం చూస్తున్నారు. ఇవి లైంగికంగా సంక్రమించే సమస్యలు కాబట్టి వీటి గురించి వైద్యులను సంప్రదించేందుకు కూడా వెనకాడుతుంటారు. దీంతో ఇవి ముదిరిపోయి.. భాగస్వాములకు కూడా అంటుకుని.. అంతిమంగా సంసారం దుర్భరంగా తయారవుతుంది.
చరిత్ర
ఒకప్పుడు సిఫిలిస్, గనోరియా వంటి బ్యాక్టీరియా కారణంగా సంక్రమించే సుఖవ్యాధులు మానవాళిని భయంకరంగా కబళించాయి. అయితే శక్తిమంతమైన యాంటీబయాటిక్స్ కనిబెట్టిన తర్వాత.. ఇక సుఖవ్యాధులను జయించటం చాలా తేలిక అనుకున్నారు అంతా. కానీ ఆశ్చర్యకరంగా వైరస్‌ల ద్వారా వ్యాపించే సుఖవ్యాధులు విపరీతంగా ప్రబలిపోతున్నాయి. వీటిని నిర్మూలించటం మహా కష్టం. నియంత్రించటమూ తేలిక కాదు. మరోవైపు ఒకప్పుడు యాంటీబయాటిక్స్‌కు తేలికగా లొంగిన సుఖవ్యాధులు కూడా ఇప్పుడు వాటికి ఏమాత్రం లొంగకుండా.. మొండిగా తయారవుతున్నాయి. ఈ నేపథ్యంలో ప్రతి ఒక్కరూ కూడా అసలు సుఖవ్యాధులు దరిజేరకుండా పూర్తి సురక్షితమైన లైంగిక పద్ధతులు పాటించటం ఒక్కటే సరైన మార్గం.
ఇంకా ముఖ్యంగా గుర్తుంచుకోవాల్సిందేమంటే- హెర్పిస్, సిఫిలిస్ వంటి సుఖవ్యాధులున్న వారికి హెచ్ఐవీ సోకే అవకాశాలు కూడా చాలా ఎక్కువగా ఉంటున్నాయని అధ్యయనాల్లో గుర్తించారు. కాబట్టి సుఖవ్యాధులను ఏమాత్రం నిర్లక్ష్యం చెయ్యటానికి లేదు.
స్త్రీలు - సుఖవ్యాధులు
శరీర నిర్మాణపరంగా స్త్రీలకు సహజంగానే సుఖవ్యాధులు సంప్రాప్తించే అవకాశం ఎక్కువ. పైగా వీరికి సుఖవ్యాధులు సోకినా వెంటనే పెద్దగా లక్షణాలేమీ కనబడకపోవచ్చు కూడా. దీంతో వ్యాధి బాగా ముదిరే వరకూ కూడా చాలామంది వైద్యసహాయం తీసుకోవటం లేదు. కొన్ని రకాల సుఖవ్యాధుల మూలంగా దీర్ఘకాలంలో తీవ్రమైన పొత్తికడుపు నొప్పి, సంతాన లేమి, గర్భాశయ ముఖద్వార క్యాన్సర్ వంటివి ముంచుకొచ్చే ప్రమాదం ఉంటుంది. కొన్నిరకాల సుఖవ్యాధుల బారినపడిన స్త్రీలకు పుట్టే బిడ్డలకూ ఆ ఇన్‌ఫెక్షన్లు సోకే అవకాశం ఉంటుంది. కాబట్టి సుఖవ్యాధుల విషయంలో స్త్రీలు ఏమాత్రం నిర్లక్ష్యంగా ఉండటానికి వీల్లేదు.
సుఖవ్యాధుల వ్యాప్తి
శృంగారం అంటే కేవలం సంభోగమే కావాల్సిన అవసరం లేదు. సిఫిలిస్, హెర్పిస్, హెచ్ఐవీ వంటివి ముద్దులు, అంగచూషణం వంటి వాటి ద్వారానూ వ్యాపించే అవకాశం ఉంటుంది. ఈ నేపథ్యంలో నమ్మకమైన జీవిత భాగస్వామితో తప్ప ఇతరులతో లైంగిక సంబంధాలు పెట్టుకోకపోవటం చాలా అవసరం. సుఖవ్యాధులు రాకుండా చూసుకోవటానికి దీన్ని మించిన మార్గం మరోటి లేదు. ఒకవేళ ఇతరులతో ఎప్పుడైనా సంభోగం లో పాల్గొంటే తప్పనిసరిగా తొడుగు ధరించాలి. భార్యాభర్తల్లో ఎవరికైనా జననాంగాల వద్ద ఇబ్బందిగా అనిపించినా, ఇతరత్రా లక్షణాలు కనిపించినా నిర్లక్ష్యం చేయకుండా వెంటనే వైద్యుడిని సంప్రదించటం మేలు. నిర్లక్ష్యం చెయ్యకుండా చికిత్స తీసుకోవాలి. మందులు కూడా పూర్తికాలం వేసుకోవాలి. దీర్ఘకాలిక దుష్ప్రభావాల నివారణకు ఇది ఎంతగానో తోడ్పడుతుంది.
బాక్టీరియా
సమర్థవంతమైన యాంటీబయాటిక్స్ అందుబాటులోకి వచ్చిన తర్వాత ఈ బ్యాక్టీరియా ఇన్‌ఫెక్షన్లను నయం చేసే అవకాశమైతే ఉంది గానీ.. ఇవి బాగా ముదిరితే ఇతరత్రా చాలా దుష్ప్రభావాలు జీవితాంతం బాధించొచ్చు.
మూలాలు
వర్గం:అంటు వ్యాధులు వర్గం:వ్యాధులు
తుర్పు చోడవరం
తుర్పు చోడవరం పశ్చిమ గోదావరి జిల్లా, నల్లజర్ల మండలానికి చెందిన రెవెన్యూయేతర గ్రామం
బాయ్ ఫ్రెండ్ ఫర్ హైర్
బాయ్ ఫ్రెండ్ ఫర్ హైర్ తెలుగులో రూపొందుతున్న రొమాంటిక్ ఎంట‌ర్‌టైనర్ సినిమా. స్వస్తిక సినిమా, ప్రైమ్‌ షో ఎంటర్‌టైన్‌మెంట్‌ బ్యానర్స్‌పై వేణుమాధవ్‌ పెద్ది, కె.నిరంజన్‌ రెడ్డి నిర్మించిన ఈ సినిమాకు సంతోష్ కంభంపాటి దర్శకత్వం వహించాడు. విశ్వంత్, మాళవిక సతీశన్, మధునందన్, సుదర్శన్, హర్ష వర్ధన్ ప్రధాన పాత్రల్లో నటించిన ఈ సినిమా  టీజర్‌ను 2021 మే 2న విడుదల చేశారు.
కథ
అర్జున్(విశ్వంత్ దుడ్డుంపూడి) పై త‌న‌ బాబాయ్ (హర్ష వర్ధన్ ) ప్రభావితం ఎక్కువ‌. అమ్మాయిలు ఆరోగ్యానికి హానికరం అంటే అమ్మాయిలతో స్నేహం చేయడం మానేస్తాడు. పెద్దయ్యాక మంచి ఉద్యోగంలో చేరుతాడు. ఇంట్లో పెళ్లి చేసేయాలని నిర్ణయిస్తారు. అసలే అమ్మాయిలంటే భయం, చిరాగా వుండే అర్జున్ తనకు కావాల్సిన అమ్మాయిని అన్వేషించే క్రమంలో ‘బాయ్‌ఫ్రెండ్ ఫర్ హైర్’ కాన్సెప్ట్ ని ఎంచుకుంటాడు. ఈ క్రమంలో అతడి జీవితంలోకి దివ్య(మాళవిక సతీషన్) వస్తుంది. ఆమెకు దగ్గరైన అర్జున్ ఆ తరువాత అద్దె బాయ్ ఫ్రెండ్ కి, నిజమైన ప్రేమకి మధ్య సంఘర్షణకు లోనవుతాడు. అర్జున్ తాను కోరుకునే లక్షణాలతో వున్న అమ్మాయి దొరికిందా ? లేదా ? అనేది మిగతా సినిమా కథ.
మూలాలు
వర్గం:తెలుగు సినిమా వర్గం:2022 తెలుగు సినిమాలు
వేదవ్యాస రంగభట్టర్
వేదవ్యాస రంగభట్టర్‌ (1946, జనవరి 10 - 2019, ఫిబ్రవరి 20) రంగస్థల నటుడు, దర్శకుడు, సంగీత దర్శకుడు, పాటల రచయిత. తిరుపతిలోని శ్రీవేంకటేశ్వర ప్రాచ్య కళాశాల ప్రధానాచార్యులుగా పనిచేశాడు. శ్రీ మంజునాథ చిత్రంలోని ‘మహాప్రాణ దీపం’ పాటతోపాటు పాండురంగడు, శ్రీరామదాసు, షిరిడీసాయి, అనగనగా ఓ ధీరుడు, ఝుమ్మంది నాదం, జగద్గురు ఆదిశంకర, వెంగమాంబ, ఓం నమో వేంకటేశాయ వంటి 13 చిత్రాలకు పాటలను అందించాడు.
జననం
వేదవ్యాస రంగభట్టర్‌ 1946, జనవరి 10న రంగరాజభట్టర్‌, రంగనాయకమ్మాళ్‌ దంపతులకు తెలంగాణ రాష్ట్రం, మహబూబాబాదు  జిల్లా, కేసముద్రం మండలంలోని కోమటిపల్లి గ్రామంలో జన్మించాడు.
ఉద్యోగం
1968లో తిరుమల తిరుపతి దేవస్థానంకు సంబంధించిన ఓరియంటల్‌ కాలేజీలో సంస్కృత, సాహిత్య ఆచార్యుడిగా చేరాడు. అటు తరువాత శ్రీవేంకటేశ్వర ప్రాచ్య కళాశాలలో ప్రధానాచార్యులుగా బాధ్యతలు నిర్వర్తించి 2004లో ఉద్యోగ విరమణ చేశాడు.
రచనా ప్రస్థానం
‘స్వరజ్ఞాన వర్షిణి’ అనే కొత్త సాహిత్య సంగీత స్వర ప్రక్రియను రూపొందించి, వేంకటేశ్వరస్వామిపై 12, 16 స్వర స్థానాలతో 320 కీర్తనల వరకు రాశాడు. ఈ కీర్తనలు సంగీత విద్వాంసుడు మంగళంపల్లి బాలమురళీకృష్ణ, సంగీత దర్శకుడు ఎం.ఎం. కీరవాణిలచే ఆమోదించబడ్డాయి.
ఇతర వివరాలు
వివిధ సాహితీ, సాంస్కృతిక సంస్థల నుంచి కళాతపస్వి, దర్శకరత్న, కళారత్న, సాహితీ సార్వభౌమ వంటి బిరుదులను అందుకున్నాడు.
మరణం
ఊపిరితిత్తులకు సంబంధించిన వ్యాధికి తిరుపతిలోని స్విమ్స్‌ ఆస్పత్రిలో చికిత్స పొందుతూ 2019, ఫిబ్రవరి 20 బుధవారం రాత్రి 9 గంటలకు మరణించాడు.
మూలాలు
వర్గం:1946 జననాలు వర్గం:2019 మరణాలు వర్గం:తెలుగు రంగస్థల దర్శకులు వర్గం:తెలుగు రంగస్థల నటులు వర్గం:తెలుగు సినిమా పాటల రచయితలు వర్గం:నాటక రచయితలు వర్గం:తెలుగు రచయితలు వర్గం:తెలుగు సినిమా సంగీత దర్శకులు వర్గం:మహబూబాబాదు జిల్లా రంగస్థల నటులు వర్గం:మహబూబాబాదు జిల్లా సినిమా సంగీత దర్శకులు వర్గం:మహబూబాబాదు జిల్లా సినిమా పాటల రచయితలు
అన్‌అకాడమీ
చరిత్ర
ఈ సంస్థ గౌరవ్ ముంజల్ చే యూట్యూబ్ ఛానెల్ గా 2010లో అన్ అకాడమీ ప్రారంభమైంది. 2015లో బెంగళూరులో విద్యా సంస్థగా అన్‌అకాడమీ అధికారికంగా రిజిస్టర్ అయింది. 2020 డిసెంబరు నాటికి అన్ అకాడమీ విలువ 2.0 బిలియన్ అమెరికన్ డాలర్లు.
విక్రమ్ సేఠ్
విక్రమ్ సేఠ్ : విక్రమ్ సేఠ్ (జననం: జూన్ 20, 1952 ), భారతీయ ఆంగ్ల నవలా రచయిత, కవి, పద్మశ్రీ పురస్కార గ్రహీత.
బాల్యం, విద్యాభ్యాసం
విక్రమ్ సేఠ్ హిందూ కుటుంబంలో పుట్టి, కోల్‌కతా లో పెరిగాడు. టన్‌బ్రిడ్జ్ స్కూల్, డూన్ స్కూల్‌లో అతని విద్యాభ్యాసం జరిగింది. ఆక్స్‌ఫర్డ్ లోని కార్పస్‌క్రిస్టి కాలేజిలో ఆర్థికశాస్త్రం, తత్వశాస్త్రం, రాజకీయ శాస్త్రం చదువుకొని, స్టాన్‌ఫర్డ్ యునివర్సిటీలో ఆర్థికశాస్త్రంలో పి.జి. చేశాడు. చైనాలోని నాన్‌జింగ్ యునివర్సిటీలో చైనీస్ కవిత్వాన్ని అధ్యయనం చేశాడు. స్టాన్‌ఫర్డ్ యునివర్సిటీ, కాలిఫోర్నియా నుండి ఎమ్.ఏ. డిగ్రీని పొందాడు. ఇతని తల్లి, లీలా సేఠ్, తొలి భారతీయ మహిళా చీఫ్‌ జస్టిస్.
నవలలు
1. ది గోల్డెన్ గేట్ ( 1986 ) ; శాన్‌ఫ్రాన్సిస్‌కో గురించి.  2. ఎ సుటెబుల్ బాయ్ ( 1993 ) ; 19 శతాబ్దపు భారతదేశం గురించి.  3. యాన్ ఈక్వల్ మ్యూజిక్.
కవిత్వాలు
1. మ్యాపింగ్స్ ( 1980 ) 2. ఫ్రమ్ హెవెన్ లేక్ ( 1983 ) 3. ద హమ్‌బల్ అడ్‌మినిస్ట్రేటర్స్ గార్డెన్ ( 1985 ) 4. ఆల్ యు హు స్లీప్ టునైట్ ( 1990 ) 5. బీస్ట్లీ టేల్స్ ( 1991 ) 6. త్రీ చైనీస్ పోయెట్స్ ( 1992 )
బయటి లింకులు
వర్గం:పద్మశ్రీ పురస్కార గ్రహీతలు వర్గం:1952 జననాలు వర్గం:జీవిస్తున్న ప్రజలు
చిన్నా
చిన్నా తెలుగు నటుడు. నాగార్జున కథానాయకుడిగా నటించిన శివ సినిమాలో సహాయ పాత్రతో ప్రేక్షకులకి సుపరిచితుడు. అతని జన్మనామం అరుగుంట జితేంద్ర రెడ్డి. స్వస్థలం నెల్లూరు. ఆ ఇంట్లో అనే హారర్ సినిమాకు దర్శకత్వం వహించాడు.
జీవిత విశేషాలు
చిన్నా అసలు పేరు ఆరుగుంట జితేంద్ర రెడ్డి. అతని తల్లిదండ్రులు రామచంద్రా రెడ్డి, రాజేశ్వరి. వారి స్వస్థలం నెల్లూరు. చిన్నా భార్య శిరీష (42 సంవసెప్టెంబరు 12, 2017న అనారోగ్యంతో మరణించింది. చిన్నాకు మౌనిక, భావన అనే ఇద్దరు కూతుర్లున్నారు.
నటన
అతని మొదటి సినిమా మధురా నగరిలో. కథానాయకుడు శ్రీకాంత్ కూడా ఇదే సినిమాతో వెండి తెరకు పరిచయమయ్యాడు. 1989లో రాం గోపాల్ వర్మ దర్శకత్వంలో వచ్చిన శివ సినిమాతో మంచి పేరు సంపాదించుకున్నాడు. ఆ సినిమాలో అతని పాత్ర పేరు చిన్నా. తరువాత అదే అతని అసలు పేరుగా మారింది. 1993 లో వచ్చిన అల్లరిపిల్ల సినిమాకు గాను చిన్నాకు వంశీ బర్కిలీ స్పెషల్ జ్యూరీ అవార్డు దక్కింది.
ప్రస్తుతం కొన్ని టీవీ ధారావాహిక కార్యక్రమాల్లో కూడా నటిస్తున్నాడు.
మూలాలు
వర్గం:తెలుగు సినిమా నటులు
అగ్ని (అయోమయ నివృత్తి)
అగ్ని ఈ క్రింది విషయాలను సూచిస్తుంది:
బొప్పల మదుగు (వావిలి చేను)
బొప్పల మదుగు చిత్తూరు జిల్లా, వెదురుకుప్పం మండలానికి చెందిన రెవెన్యూయేతర గ్రామం
కే. సీతారామారావు
కుసుంబ సీతారామరావు తెలంగాణ రాష్ట్రానికి చెందిన ప్రొఫెసర్‌. ఆయన 2021, మే 21న డాక్టర్ బి.ఆర్.అంబేద్కర్ సార్వత్రిక విశ్వవిద్యాలయము వైస్ చాన్స్‌లర్‌గా నియమితుడయ్యాడు. ఆయన ఈ పదవిలో మూడేండ్ల పాటు కొనసాగనున్నాడు. ఆయన ఈ యూనివర్సిటీ వైస్ చాన్స్‌లర్‌గా 2016 జూలై నుంచి 2019 జూలై వరకు పనిచేశాడు.
జననం, విద్యాభాస్యం
సీతారామారావు వరంగల్ జిల్లా హన్మకొండలో జన్మించాడు. ఆయన కాకతీయ విశ్వవిద్యాలయము నుండి 1977లో పీజీ, 1981లో ఎంఫిల్, 1999లో పీహెచ్‌డీ పూర్తి చేశాడు.
వృత్తి జీవితం
సీతారామారావు 1978లో కాకతీయ యూనివర్సిటీలలో అసిస్టెంట్‌ ప్రొఫెసర్‌గా నియమితుడయ్యాడు. అనంతరం ఆయన ప్రొఫెసర్‌గా పదోన్నతి పొంది విభాగాధిపతిగా, బోర్డు ఆఫ్‌ స్టడీస్‌ చైర్మన్‌గా, సోషల్‌ సైన్స్‌ డీన్‌గా వివిధ హోదాల్లో బాధ్యతలు నిర్వహించాడు. సీతారామారావు 2015లో ప్రొఫెసర్‌గా ఉద్యోగ విరమణ చేశాక, 2016లో అంబేద్కర్‌ ఓపెన్‌ యూనివర్సిటీ వైస్‌చాన్సలర్‌గా నియమితుడయ్యాడు. ఆయన 2016 జూలై నుంచి 2019 జూలై వరకు మూడేళ్ల పాటు వీసీగా బాధ్యతలు నిర్వహించాడు. .ఆయన 2017లో రాష్ట్రంలోని విశ్వవిద్యాలయాల్లో కాంట్రాక్టు, అవుట్‌ సోర్సింగ్‌ బోధనా సిబ్బంది నియామకాల్లో పాటించాల్సిన విధానాలపై అధ్యయనానికి ఏర్పాటు చేసిన కమిటీలో ఆయన సభ్యుడిగా నియమితుడయ్యాడు. ఆయన 2021, మే 21న డాక్టర్ బీఆర్ అంబేద్కర్ ఓపెన్ యూనివర్సిటీ వైస్ చాన్స్‌లర్‌గా తిరిగి రెండవసారి నియమితుడయ్యాడు.
వైస్‌చాన్సలర్‌గా భాద్యతలు
కే. సీతారామారావు 2021, మే 24న డాక్టర్ బీఆర్ అంబేద్కర్ ఓపెన్ యూనివర్సిటీ వైస్ చాన్సలర్‌గా పదవీ బాధ్యతలు స్వీకరించాడు. అంబేద్కర్ ఓపెన్ యూనివర్సిటీ వైస్‌ చాన్సలర్‌గా ప్రొఫెసర్ కే. సీతారామారావు విద్యా శాఖ మంత్రి సబితా ఇంద్రారెడ్డిని మే 27న మర్యాద పూర్వకంగా కలిశాడు.
మూలాలు
వర్గం:తెలంగాణ వ్యక్తులు వర్గం:వరంగల్లు జిల్లా వ్యక్తులు వర్గం:కాకతీయ విశ్వవిద్యాలయం పూర్వ విద్యార్థులు
అంబికా చరణ్ మజుందార్
అంబికా చరణ్ మజుందార్ (1850 – 1922 మార్చి 19) భారత జాతీయ కాంగ్రెస్ అధ్యక్షుడిగా పనిచేసిన బెంగాలీ భారతీయ రాజకీయ నాయకుడు.
ప్రారంభ జీవితం, విద్య
బెంగాల్ ప్రెసిడెన్సీ లోని ఫరీద్ పూర్ జిల్లాలోని (ప్రస్తుత బంగ్లాదేశ్ లో) అనే గ్రామంలో జన్మించిన మజుందార్ కలకత్తా విశ్వవిద్యాలయం గ్రాడ్యుయేట్ విద్యార్థిగా స్కాటిష్ చర్చి కళాశాల నుండి పట్టభద్రుడయ్యాడు.
కెరీర్
బుర్ద్వాన్ లో జరిగిన 1899 బెంగాల్ ప్రొవిన్షియల్ కాన్ఫరెన్స్ కు అదేవిధంగా కలకత్తాలో 1910 లో జరిగిన సదస్సుకు ఆయన అధ్యక్షత వహించారు. అతను 1916 లో భారత జాతీయ కాంగ్రెస్ ౩1 వ సమావేశానికి అధ్యక్షుడిగా పనిచేశాడు, అక్కడ కాంగ్రెస్, ముస్లిం లీగ్ మధ్య ప్రసిద్ధ లక్నో ఒప్పందం సంతకం చేయబడింది. కాంగ్రెస్ పార్టీకి చెందిన మితవాదులు, తీవ్రవాదులు కూడా మళ్లీ ఒకటయ్యారు.
బాహ్య లింకులు
అంబికా చరణ్ మజుందార్
వర్గం:బెంగాలీ హిందువులు వర్గం:భారత జాతీయ కాంగ్రెసు అధ్యక్షులు వర్గం:1850 జననాలు వర్గం:1922 మరణాలు
వేదాంతదేశికులు
1268-1369 కాలానికి సంబంధించిన వేదాంత దేశికులు అపర రామానుజవతారం అని భావిస్తారు. ఇతడు నూటపాతిక దాకా సంస్కృతలో వివిధ ప్రక్రియలలో రచనలు చేశాడు. వైష్ణవమత వ్యాప్తికి ఇతోధికంగా తోడ్పడ్డాడు. ఇతని అసలు పేరు వేంకటనాథుడు. తమిళంలో కూడా గొప్ప పండితుడు. గొప్ప దార్శనికునిగా సుప్రసిద్ధుడు. "వేదాన్తాచార్య", "కవితార్కిక సింహ", "సర్వతంత్ర స్వతంత్ర" మొదలైన బిరుదులను పొందాడు. ఇరవై ఏడేళ్ళ వయసులోనే ఇతడు "దేశికాచార్య" "సర్వతంత్ర స్వతంత్ర" బిరుదులను అందుకొన్నాడు. శ్రీరంగం స్వామి రంగనాధుడు దేవి రంగనాయకి స్వయంగా ఇతని భక్తికి, కవితా శక్తికి, పాండిత్యానికి మెచ్చి వేదాన్తాచార్య బిరుదు ప్రదానం చేశారని అంటారు.
జీవిత విశేషాలు
ఇతడు 1268 సా.శ. విభవ నామ సంవత్సరంలో కన్యామాసంలో శ్రవణ నక్షత్రములో జన్మించాడు. ఇతని జన్మస్థలం కంచికి సమీపంలోనున్న తూప్పిల్ (తిరుత్తణ్ గా) గ్రామం. ఇతడు శ్రీవైష్ణవంలో వడగలై శాఖకు చెందినవాడు. ఇతని తల్లిదండ్రుల పేర్లు తోతారంబ, అనంతసూరి. తాత పుండరీకాక్షులు. వీరు విశ్వామిత్ర గోత్రీయులు.తోతారాంబ కడాంబి అప్పుల్లార్ యొక్క సోదరి.కడాంబి అప్పుల్లార్, కడాంబి అకన్ వంశజులు.వీరు భగవద్రామానుజుల శిష్యులలో ఒకరు. దేశికుల తల్లిదండ్రులు మొదట సంతానము లేక పరితపించుచు, సదా తిరుపతి వేంకటాచలపతిపై ధ్యాన తత్పురులై పుత్రకాములై ఉండేవారు.ఒకనాడు అనంతసూరులకు స్వప్నములో వేంకటాచలపతి బాలకుడుగా దర్శనమిచ్చి, ఆలయములోని ఒకగంటను చేతికిచ్చి ఈ గంటను నీభార్యచేత మింగించవలెను అని ఆజ్ఞాపించి అంతర్ధానమయ్యెను. అదే స్వప్నములో స్వామి ఆజ్ఞానుసారము శీలవతియగు తనభార్య గంటను మింగినట్లు చూచెను. మరునాటి ఉదయమున స్వప్న వృత్తాంతము భార్యకు చెప్పగా భార్య తనకుకూడా ఇదే స్వప్నము కలిగినని చెప్పెగా ఇరువురు విస్మృతులైరి.దేవాలయములోని గంట అదృశ్యమగుట అర్చకులు దెలిసికొని అధికారికి తెలుపగా అధికారి అర్చకులను నిర్భంధములో నుంచెను. వేంకటాచలపతి స్వయముగా యతిరాజమథములోని యతులకుకూడా స్వప్నమునందు ఈ వృత్తాంతమును కీర్తించుటచే, యతులు స్వప్నవృత్తాంతానుభూతి అధికారులకు తెలిపి అర్చకులను విముక్తల గావించిరి. ప్రధానాధికారికూడా స్వయముగా ఈపుణ్యదంపతుల నోటనుండి స్వప్న వృత్తాంతమువిని ఆశ్చర్య చకితుడయ్యెను. తోతారంబ గంటను 12సం.లు ధరించిన పిమ్మట వేదాంతదేశికులు జన్మించిరి.కావున దేశికులు గంటాంశ సంభూతులని శ్రీవైష్ణవుల ప్రగాఢ విశ్వాసము.దేసికుల జన్మనామము వేంకటాచార్య.
ఇతడు తన మేనమామ అయిన ఆత్రేయ రామానుజాచార్యుల వద్ద సకల వేద విద్యలు అభ్యసించాడు. దక్షిణ ఆర్కాట్ జిల్లాలోని తిరువయిందిర పురమ్లో గురువు ఆజ్ఞతో గడిపి గరుడాళ్వారును సేవించి అనుగ్రహం పొంది హయగ్రీవ మంత్రాన్ని ఉపాసించి అనుగ్రహానికి పాత్రుడైనాడు. అప్పటి నుంచి లక్ష్మీహయగ్రీవ భక్తుడై జీవితాన్ని చరితార్ధం చేసుకొన్నాడు. ఆసేతుహిమాచల పర్యంతం తీర్ధయాత్రలు చేసి విశిష్టాద్వైత మతప్రచారం చేశాడు. శ్రీరంగాన్ని మధురై సుల్తాన్ ఆక్రమించగా విజయనగరరాజ్య స్థాపకుడు దేశికుల సహవిద్యార్థి అయిన విద్యారణ్యస్వామి శ్రీరంగం వచ్చి ఇక్కడి పరిస్థితులను అధ్యయనం చేసి గోపనార్యుడు అనే బ్రాహ్మణ సైన్యాధ్యక్షునికి దక్షిణభారత దేశాన్ని ముస్లిం పాలన నుండి విముక్తి కలిగించమని ఆదేశించాడు. గోపనార్యుడు ముందుగా జెంజిని జయించి స్వాధీనపరచుకొని, తిరుపతి లోఉన్న శ్రీరంగని విగ్రహాన్ని అక్కడికి తాత్కాలికంగా తెప్పించాడు. ఆ వెంటనే శ్రీరంగంలోని సుల్తాన్ సైన్యంపై విజృంభించి ఓడించి, శ్రీరంగానాథుడిని మరల శ్రీరంగంలో ప్రతిష్ఠించాడు.
దేశికులు గృహస్థులు. వీరిభార్య తిరుమంగై. వీరి కుమారులు వరదాచార్య.వీరిగురించి పిళ్ళయ్ అంతలి అను తమిళ గ్రంథమును 20 పద్యాలలో వ్రాసిరి. దేశికులు తిరుమహేంద్రపురము, శ్రీరంగం, కాంచీపురాలలో వేతాంత తత్త్వాంశ సమాయుక్త భక్తి ప్రపత్తి రచనలను సాయించుచు జీవితమును ప్రబల వైరాగ్యానుష్ఠాన చింతనలతో గడిపి 100 సం. జీవించిరి. యమునాచార్యులు, రామానుజాచార్యులు కేవలము తమిళములోనే ప్రబంధముల సాయించిరి. కాని వేదాంత దేశికులు సంస్కృతములోను, తమిళములోను, మణి ప్రవాళము లోను (సంస్కృత, తమిళముల మిశ్రమము) 108 రచనలవరకు చేసిరి. సంస్కృతములో 28 స్తోత్రములు, 4 కావ్యములు, 1 నాటకము హయగ్రీయస్తోత్రము, సుదర్శనాష్టకము రచించారు.
మాలికాఫరు దండయాత్ర కాలములో దేశికులు అభీతిస్తవము రచించి రంగనాధుల ఉత్సవ విగ్రహములను, సుదర్శన భట్టర్ విరచిత శ్రుతప్రకాశిక అను శ్రీభాష్య ప్రసిద్ధ వ్యాఖ్యానమును కాపడగలిగిరి.
దేశికులు విద్యారణ్యుడు బాల్య స్నేహితులు.విద్యారణ్యులు విజయనగర రాజ్యమునకు మంత్రిగానున్న కాలములో ఒకసారి దేశికులను విజయనగరమునకు రమ్మనగా బుక్కరాజుని శిష్యునిగా చేసెదనని లేఖపంపెను.దానికి దేశికులు: భూభాగములో ఒకానొక మూలలోని శతాంశ భాగమును పాలించు గర్వాతిశయులైన రాజులకు స్తోత్రపద్యములను వ్రాసినవారిని ధన్యులుగా భావించను. పిడికెడు అటుకులకు సకలశ్వర్యములను కుచేలమునికి ప్రసాదించిన దయాసింధువగు శ్రీకృష్ణ పరమాత్మనే సేవించుటకు నిశ్చయము చేసికొంటిని అని వ్రాసినారు. దానికి విద్యారణ్యులు ఉపాయాంతరముగా రాజసేవ చేయనక్కరలేదు నగరమునకు వెలుపల యోజన దూరములో వేంచేసినయడల రాజు స్వయముగా వచ్చి మీపాదములవద్ద ధనమును సమర్పించి సేవించుకొనెరని వ్రాసినారు. దానికి మరల్ దేశికులు: దుష్టప్రభువుల యొక్క గృహద్వారమునకు వెలుపల అరుగులమీద కూర్చున్నవారల కొక నమస్కారము.కాటుకవంటి కాంతికలిగిన పార్ధరధి భూషణమే నాకునిరపాయమైన ధనము అని వ్రాసినారు.
కావున వీరి వైరాగ్యము, ధైర్యము, జ్ఞానము, దయ, క్షమ శమ దమ భక్తి సుదృఢత్వములకు విద్యారణ్యులు అమితాశ్చర్యము నొందిరి.
రచనలు
వేదాంత దేశికులు సర్వార్ధ సిద్ధి, న్యాయ పరిశుద్ధి, న్యాయ సిద్ధాంజన, మీమాంసా పాదుక, అధికరణ సారావళి, శాత దూషిణి, సచ్చరిత్ర రక్ష, నిషేపరాక్ష, పంచరాత్ర రక్ష మొదలైన దార్శనిక సంబంధమైన సంస్కృత గ్రంథాలను రచించాడు. రామానుజుల "శ్రీ భాష్యా" నికి తత్వటీకను, తాత్పర్య చంద్రికలను, యామునాచార్యుల గీతార్థసంగ్రహ రక్షను, రామానుజుల గద్య త్రయానికి రహస్య రక్షను, ఈశావాస్యోపనిషత్ భాష్యం అనే వ్యాఖ్యానాన్ని రాశాడు. ద్రావిడ ప్రబంధమైన ‘’తిరువాయి మొలి’’ని సంస్కృతీకరించాడు. యాదవాభ్యుదయం అనే మహా కావ్యాన్ని, సంకల్ప సూర్యోదయం అనే నాటకాన్ని, హంస సందేశం అనే లఘుకావ్యాన్ని ,పాదుకా సహస్రం, వరదరాజ పంచాశతి, గరుడ దండకం అనే ముక్తక కావ్యాలను వ్రాశాడు. ఇతడు రామాయణ కథాసారాన్ని "రఘువీర గద్య"గా సంస్కృతంలో వ్రాశాడు. అచ్యుత శతకాన్ని ప్రాకృతంలో రచించాడు. ఇతడు సంకల్ప సూర్యోదయం అనే నాటకాన్ని వ్రాశాడు. ఇది దార్శనికతకు ప్రతీకాత్మకమైన నాటకం. ఇతడు రహస్య గ్రంథాలైన తత్వ పదవి, రహస్య పదవి, తత్వ నవనీతం, రహస్య నవనీతం, తత్వ మాతృక, రహస్య మాతృక, తత్వ సందేశం, రహస్య సందేశవివరణం, తత్వ రత్నావళి, తత్వ రత్నావళి ప్రతిపాద్య సంగ్రహం, రహస్య రత్నావళి, రహస్య రత్నావళి హృదయం, తత్వ త్రయ చూలకం, రహస్య త్రయ చూలకం, అభయ ప్రదానసారం, రహస్య శిఖామణి, అంజలి వైభవం, ప్రదాన శతకం, ఉపహార సంగ్రహం, సార సంగ్రహం, మునివాహన భోగం, మధురకవి హృదయం, పరమపద సోపానం, పరమత భంగం, హస్తిగిరి మహాత్మ్యం, శ్రీమత్ రహస్య త్రయ సారం, సారసారం, పరిహారం ఇత్యాదులను రచించాడు.
హంస సందేశం
రాముడు హంస ద్వారా సీతా దేవికి సందేశం పంపటం ఇందులోని వృత్తాంతం. దక్షిణదేశం గుండా హంస పర్యటించి, సముద్రం మీద రామబాణం లాగా దూసుకు వెళ్లి యెగిరి లంక చేరి రామ సందేశాన్ని సీతకు అందజేస్తుంది.
పాదుకా సహస్రం
వేదాంతదేశికుల ‘’పాదుకా సహస్రా"న్ని ‘’మాగ్నం ఓపస్’’గా భావిస్తారు. ఇది1008 శ్లోకాల భక్తిమాల. ఇందులో ముప్ఫై రెండు పదాదిలు ఉన్నాయి. రోజుకు ఒకటి చొప్పున ముప్ఫై రెండు రోజులలో దీన్ని భక్తితో పఠిస్తే కోరికలు తీరి మోక్షం లభిస్తుంది అని భక్తుల నమ్మకం. చిత్ర పదాలతో లలితసుందరంగా రాసిన భక్తి కుసుమమాల ఇది. ముఖ్యంగా శ్రీరామ, శ్రీకృష్ణ, శ్రీ రంగనాధస్వామి పాదపద్మాలపై రాసిన శ్లోక సముదాయం. ఇది చదివితే ఆత్మజ్ఞానం లభిస్తుందంటారు.
మూలాలు
వర్గం:సంస్కృత కవులు వర్గం:తమిళ కవులు వర్గం:తమిళ పండితులు వర్గం:తమిళనాడు ఆధ్యాత్మిక గురువులు వర్గం:వైష్ణవమత ప్రబోధకులు వర్గం:1268 జననాలు వర్గం:1369 మరణాలు వర్గం:తమిళనాడు కవులు
హరిత గ్రంధాలయాలు
ప్రపంచం అంతా పర్యావరణ కాలుష్య సమస్యలకు, ఖండాంతరాలలో  ప్రకృతి శీతోష్ణస్థితి మార్పులకు ప్రతిస్పందిస్తోంది. ఈ సందర్భము లో అభివృద్ధి చెందిన, చెందుతున్న  దేశాలు తమ వస్తు, భవన నిర్మాణాల రూపకల్పనలో, నిర్వహణాలలో హరిత (గ్రీన్)  భావనను అనుసరించుతున్నాయి. హరిత గ్రంధాలయాల (Green Libraries) రూపకల్పన కూడా పర్యావరణ దృక్కోణంలో ఉంటుంది. సమాజంలో నిరంతరం చొచ్చుకు వస్తున్న మార్పులకు,  భవిష్యత్ అవసరాలకు  అనుగుణంగా పరివర్తనం చెందుతూ ఉండే గ్రంధాలయాలు, పర్యావరణ పరిరక్షణకు, ప్రజా ఆరోగ్యానికి తమ భవనాలు, వస్తు సామగ్రిని, సమాచార వనరులను తదనుగుణంగా రూపొందిస్తూ తమ వినియోగదారులలో కూడా  అవగాహన పెంపొందిస్తున్నాయి. హరిత గ్రంధాలయాలు సహజ వనరులతో పర్యావరణ హిత సౌకర్యాలు సమకూర్చుతున్నాయి. అనగా సూర్యకాంతి, పీల్చేగాలి ధారాళంగా వచ్చే విధంగా గ్రంధాలయ నిర్మాణానికి స్థలము, భవనము, వస్తుసామాగ్రి రూపకల్పన (design) చేస్థాయి. ప్రధానంగా ఇది జలము, విద్యుత్ శక్తి వినియోగం తగ్గించి సహజ వనరులు, పునరుత్పాదక వనరులు  (renewable resources) మరింతగా వినియోగంలోకి తెచ్చే విధంగా గ్రంధాలయ భవనాలను రూపకల్పన చేస్తారు. గ్రంధాలయ భవనాల లోపల సహజంగా పెరగగలిగే మొక్కలను పెంచుతూండటం వలన లభించే గాలి, వెలుతురూ  ఉన్నత ప్రమాణాలు కలిగి గ్రంధాలయం సిబ్బంది, వినియోగదారుల ఆరోగ్యం పరిరక్షించే విధంగా ఉంటుంది. హరిత గ్రంధాలయం తన భవన నిర్మాణాల ప్రతికూల ప్రభావం తగ్గించి, భవన అంతర్భాగ పర్యావరణ నాణ్యతను- స్థలం ఎంపిక, సహజ నిర్మాణ పదార్ధాలు, జీవవ్యర్ధాలను వినియోగం, నీరు, శక్తి, కాగితము వంటి వనరుల పరిరక్షణ, వ్యర్ధ పదార్ధాల తొలగించుట లేదా పునర్వినియోగం ద్వారా పెంచడం చేస్తుంది. హరిత గ్రంధాలయం, పర్యావరణ సుస్థిర గ్రంథాలయానికి పర్యాయ పదం.
జాతీయ స్థాయి ప్రమాణాలు/ఆరంభకాలు
జాతీయ స్థాయిలో భారత ప్రభుత్వం పర్యావరణ హిత నిర్మాణాల ధ్రువీకరణ కొరకు ఏర్పాటు చేసిన 'గృహ (GRIHA - Green Rating for Integrated Habitat Assessment)'  ప్రమాణాలను మరియు 'భారతీయ హరిత భవన పరిషత్తు (IGBC - Indian Green building Council)' నిర్దేశించిన ప్రమాణాలను పాటిస్తోంది.
భారత ప్రభుత్వ అనేక మంత్రిత్వ శాఖలు ఈ హరిత భారతానికి మొగ్గు చూపుతున్నాయి. ఈ సందర్భంలో పర్యావరణం, అడవులు మరియు శీతోష్ణస్థితి మార్పుల మంత్రిత్వ శాఖ (Ministry of Environment, Forest and Climatic Changes, Government of India) కొన్ని ఈ హరిత ఆధారిత  పధకాలను ఆరంభించింది. ప్రభుత్వేతర రంగ సంస్థలు అనేకం 'టెరి' (TERI -The Energy and resource institute), ఇన్ఫోసిస్, ఐకియా, ఎడోబ్, మైక్రోసాఫ్ట్, టాటా మోటార్స్, ఫిలిప్స్, గూగుల్ వంటి సంస్థలు ఈ పర్యావరణ హిత హరిత నిర్మాణాలకు ప్రాధాన్యత ఇస్తున్నాయి.
హరిత గ్రంధాలయాలు
హరిత గ్రంధాలయ ఉద్యమం 1990వ దశకం మొదలులో ఆవిర్భవించింది, క్రమంగా గ్రంధాలయ సమాచార వృత్తిలో ఆదరణ, గుర్తింపు పొందుతోంది. ఈ హరిత నిర్మాణాల సూత్రాలు పూర్తిగా అనుసరించక పోయినా వివిధ గ్రంధాలయాలు సుస్థిర పర్యావరణ స్థితి సాధించడముకోసం పర్యావరణ హితంగా తమ భవన నిర్మాణ రూపకల్పన, నిర్మాణం, పునరుద్ధరణ,  వనరుల పునర్వ్యవస్థీకరణ సామర్ధ్యంతో కృషి చేస్తున్నాయి. ఈ కృషి హరిత భవనాల ఉద్యమంతో సంబంధించినప్పటికీ, ఈ గ్రంధాలయాలు ఉన్న విశేష అవసరాలకు ప్రతిగా కొన్ని సమస్యలు సవాళ్లు కూడా ఉన్నాయి. పుస్తకాలు మొదలైన వనరులను చాలావరకు సూర్యకాంతి, తేమ, ఉష్ణోగ్రత మార్పులకు, అతినీలలోహిత కిరణాలకు దూరంగా ఉంచి పరిరక్షించవలసి ఉంటుంది. బరువైన పుస్తకాలను  భవనం పై అంతస్తులలో  ఉంచకుండా వివిధ ప్రదేశాలలో నిర్వహించడం, భవిష్యత్ అవసరాలకు తగినట్లుగా భవనాలను 50 నుంచి 100 సంవత్సరాలకు విస్తరించడానికి వీలుగా నిర్మించాలి.
ఇఫ్లా' (IFLA) మార్గదర్శకాలు
'ఇఫ్లా' (IFLA)- గ్రంధాలయ సంఘాలు, సంస్థల అంతర్జాతీయ సమాఖ్య (The International Federation of Library Associations and Institutions) హరిత గ్రంథాలయాలను పర్యావరణ, ఆర్ధిక, సామాజిక సుస్థిరతకు ప్రాధాన్యత ఇచ్చేవిగా  పేర్కొనింది. ఈ సమాఖ్యకు సంబంధించి ఉన్న పర్యావరణ, సుస్థిర గ్రంధాలయాల విభాగం (ENSULIB - Environment, Sustainability and Libraries Section) ఉద్దేశ్యము- గ్రంధాలయాధికారులను, వారి సంఘాలను కూడా గ్రంధాలయాల పర్యావరణ సుస్థిరత కొరకు ప్రోత్సహించడం, పధకాలు (ప్రాజెక్టులు), సదస్సులు, చర్చా వేదికలు  నిర్వహించడం, వారికి కావలసిన వస్తువులు అందచేయడము. గ్రంధాలయాల పరిమాణం, రకము  ఏది అయినా వాటికి స్పష్టమైన  కార్యాచరణ విధానము ఉండాలని ఈ విభాగం నిర్దేశించింది.
అంతర్జాతీయ హరిత గ్రంధాలయాలు
1920 వ సంవత్సరం నుంచి అమెరికాలో  ఉన్నత స్థాయి గ్రంధాలయాలు ఏర్పడ్డాయి. అవి -
ఇంకా అమెరికా, కెనడా  దేశాలలో పెరుగుతున్న 37 హరిత గ్రంథాలయాల వివిరాలు వేరుగా ఒక అంతర్జాల వేదిక లో పొందుపరుస్తున్నారు.
భారత దేశం లో హరిత గ్రంధాలయాలు
భారత దేశము లీడ్' ధ్రువీకరణను అనుసరించుతోంది. హరిత భవనాలు రూపొందించడంలో అమెరికా తరువాత, కెనడా, చైనా ఇంకా భారత దేశము 3వ స్థానంలో ఉంది. 2017 నాటికి భారత దేశములో 2,230 భవనాలు అంటే వాటిలో  వ్యాపార సంస్థల,  ప్రభుత్వ కార్యాలయాలు, వైద్యశాలలు, కర్మాగారాలు,  భోజన శాలలు, విమానాశ్రయాలు, ఐటి పార్కులు, ఆర్ధిక సంస్థలు, ఇన్ఫోసిస్, ఐటీసీ వంటి  సంస్థలు  హరిత నిర్మాణాలు చేపట్టాయి. భవన నిర్మాణ ప్రరిశ్రమ, ప్రభుత్వాలు, వ్యాపార సంస్థలు మొదలగునవి ఈ 'లీడ్' నిర్దేశిస్తున్న కీలక విషయాల మీద దృష్టి సారించి తమ అన్ని రకాల నిర్మాణాలు, పధకాలు, ప్రాజెక్టులకు అన్వయించడము వారికి వృత్తిపరంగా సహాయకారిగా ఉన్నాయి. అది సుస్థిర పర్యావరణ వ్యవస్థ, జల వినియోగం, శక్తి, వాతావరణం, వస్తు సామాగ్రి, వనరులు, భవన అంతర్భాగ పర్యావరణ నాణ్యత, నెలవు, రవాణా వంటి విషయాలతో అనుసంధానమైన వ్యవస్థ.
ఇతర లంకెలు
వర్గం:గ్రంథాలయాలు వర్గం:హరిత గ్రంధాలయం వర్గం:హరిత భవనాలు
ఒంటారియో సరస్సు
ఒంటారియో సరస్సు (Lake Ontario - లేక్ ఒంటారియో) అనేది ఉత్తర అమెరికాలోని మహా సరస్సులలో ఒకటి. ఈ సరస్సు కెనడా, అమెరికా సంయుక్త రాష్ట్రాల మధ్య సరిహద్దులందు ఉంది. అంటారియో, కెనడా యొక్క అత్యధిక జనాభా కలిగిన ప్రాంతం పేరు ఈ సరస్సుకు పెట్టబడింది. వ్యాన్డాట్ (హురాన్) భాషలో ఒంటారియా అనగా "మెరిసే నీటి సరస్సు". దీని ప్రాథమిక లోపలిద్వారం ఏరీ సరస్సు నుండి నయాగరా నది. ఇది మహా సరస్సుల గొలుసులో ఒక చివరగా ఉంటుంది, ఒంటారియో సరస్సు వెలుపలి ద్వారం సెయింట్ లారెన్స్ నది ద్వారా అట్లాంటిక్ మహాసముద్రం.
మూలాలు
వర్గం:మహా సరస్సులు వర్గం:కెనడా
కెలాటిస్ వెర్సికోలార్
బాహ్య స్వరూపము
30-40 సెం..మి పొడవు వరకు పెరుగు దేహము పొడిగా, ఎండి పోయినట్లుగా వుంటుంది.చర్మీయ గ్రంధులుండవు. దేహాన్ని నాల్గు భాగాలుగా విభజింపవచ్చును. అవి
మూలాలు
వర్గం:సకశేరుకాలు
గోరూర్ రామస్వామి అయ్యంగార్
గోరూరుగా ప్రసిద్ధి చెందిన గోరూరు రామస్వామి అయ్యంగార్ (1904–1991) కన్నడ భారతీయ రచయిత. అతను హాస్యం, వ్యంగ్యానికి బాగా ప్రసిద్ధి చెందాడు.
ప్రారంభ జీవితం
గోరూరు రామస్వామి అయ్యంగార్ 1904లో కర్ణాటక లోని హసన్ జిల్లా లోని "గోరూరు"లో జన్మించారు.ఆయన తండ్రి శ్రీనివాస్ అయ్యంగార్, తల్లి లక్షమ్మ.
భారత స్వాతంత్ర్యోద్యమం
గోరూరు రామస్వామి అయ్యంగార్ భారత స్వాతంత్ర్య ోద్యమంతో ప్రభావితమై మహాత్మా గాంధీ కి  అనుచరుడయ్యాడు. క్విట్ ఇండియా ఉద్యమం ఉద్యమంలో పాల్గొన్నందుకు 1942 లో 2 నెలల పాటు బ్రిటిష్ పరిపాలన ద్వారా అతను జైలు పాలయ్యాడు. ఆయన కుమారుడు రామచంద్ర 1947లో అమరవీరుడయ్యాడు.
రచనలు
1947లో స్వాతంత్ర్యం వచ్చిన తరువాత గోరూరు ఖాదీ బోర్డు ఇండస్ట్రీస్ లో పనిచేశారు. అతను ప్రసిద్ధ పుస్తకాలతో హళ్ళియా చిత్రగాలు (1930), నమ్మ ఊరినా రాసికరు (1932) తో జీవితంలో ప్రారంభంలో రాయడం ప్రారంభించాడు. అతని "అమెరికాదల్లి గోరూరు" 1979, యునైటెడ్ స్టేట్స్ లో ఒక నిజమైన భారతీయుడి వ్యంగ్య యాత్రా కథనం. ఇది అతనికి 1981 లో సాహిత్య అకాడమీ అవార్డును తెచ్చిపెట్టింది. ఆయన రాసిన చిన్న కథ "భూతయ్యన మగ ఆయు" (నిజ సంఘటనల ఆధారంగా) 1975లో అదే పేరుతో కన్నడ సినిమాగా రూపొందింది. హేమవతి, ఊర్వశి నవలలు కూడా సినిమాలుగా వచ్చాయి. అతని ట్రావెలాగ్ ఒక టెలివిజన్ ధారావాహికగా రూపొందించబడింది. ఆయన ఇతర రచనలలో రసఫలం, నమ్మ ఒరినా రాసికరు, పుట్ట మల్లిగే, హేమవతి మరియు గరుడగంబుడ దశయ, మేరావానిగె ఉన్నాయి. ఆయన రాజనార్తకి రామచంద్ర తకోరే రచించిన గుజరాతీ నవల ఆమ్రపాలికి అనువాదం. ఆయన సాహిత్య సహకారాలకు గుర్తింపుగా 1952లో కర్ణాటక శాసన మండలికి నామినేట్ చేయబడ్డాడు. 1971లో మైసూరు విశ్వవిద్యాలయం నుంచి గౌరవ డాక్టరేట్ అందుకునే వాడు.
బెంగళూరులోని రాజాజీనగర్ లో ఒక రోడ్డుకు ఆయన పేరు పెట్టారు.
మరణం
గోరూరు రామస్వామి అయ్యంగార్ తన 87వ ఏట 1991 సెప్టెంబరు 28న మరణించారు. ఆయన జయంతిని 2005లో జరుపుకున్నారు. ఆయన చిన్ననాటి రోజుల జ్ఞాపకాలు గోరూరు ఆవారా బాల్యద అత్మా కాథె మరణానంతరం ప్రచురించబడ్డాయి.
మూలాలు
వర్గం:కర్ణాటక స్వాతంత్ర్య సమర యోధులు వర్గం:1991 మరణాలు వర్గం:1904 జననాలు వర్గం: రచయితలు వర్గం: భారతీయ రచయితలు వర్గం:భారత స్వాతంత్ర్య సమర యోధులు
ఉయ్యూరు నగరపంచాయితీ
ఉయ్యూరు నగర పంచాయతీ,ఆంధ్రప్రదేశ్ రాష్ట్రం,కృష్ణాజిల్లా కు చెందినది.ఈ నగర పంచాయతీ మచిలీపట్నం లోకసభ నియోజకవర్గం లోని,ఉయ్యూరు శాసనసభ నియోజకవర్గం పరిధికి చెందింది.
చరిత్ర
ఉయ్యూరు నగరపంచాయితీ, ఆంధ్ర్రప్రదేశ్ రాష్ట్రం, కృష్ణా జిల్లా కు చెందిన పట్టణ స్థానిక సంస్థలకు చెందిన ఒక నగర పంచాయితీ.ఇది నగర పంచాయితీగా 2011 లో ఏర్పడింది.ఇది ఆంధ్రప్రదేశ్ రాజధాని అమరావతికి 50 కి.మీ దూరంలోనూ, జిల్లా ప్రధాన కేంద్రం 40 కి.మీ. దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం 46490, జనాభా ఉండగా అందులో పురుషులు 23312, మహిళలు 23,178 మంది ఉన్నారు.అక్షరాస్యత పురుష జనాభాలో 85.70%, ఉండగా స్త్రీ జనాభాలో 78.00% అక్షరాస్యులు ఉన్నారు.0 - 6 సంవత్సరాల వయస్సు గల పిల్లల జనాభా 4332  ఉన్నారు.ఈ పురపాలక సంఘంలో మొత్తం 15,683 గృహాలు ఉన్నాయి.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా జంపన్న పూర్ణచందర్రావు, వైస్ చైర్మన్‌గా తుమ్మల శ్రీనివాస బాబు పనిచేస్తున్నారు.
ఇతర వివరాలు
ఈ పురపాలక సంఘంలో 15 రెవెన్యూ వార్డులు, 20 ఎన్నికల వార్డులు ఉన్నాయి.ఈ పురపాలక సంఘంలో 5 మురికివాడలు ఉండగా మురికివాడలో 13300 జనాభా ఉన్నారు. ఒక ప్రభుత్వ ఆసుపత్రి, 2 ఉన్నత పాఠశాలలు,12 ప్రాథమిక పాఠశాలలు,17 ప్రభుత్వ పాఠశాలలు,5 ఇ-సేవా కేంద్రాలు,2 కూరగాయల మార్కెట్లు ఉన్నాయి.
కాసాబ్లాంకా (సినిమా)
కథ
'కాసాబ్లాంకా' అంటే ఉత్తర ఆఫ్రికా మొరాకో దేశంలోని ఓ రేవు పట్టణం. రెండో ప్రపంచ యుద్ధకాలంలో ఇది ఎందరికో స్వాతంత్య్రాన్ని అందించిన నగరం అయ్యింది. ఇక్కడికి వెళితే ముందుగా పోర్చుగల్, ఆ తరువాత అమెరికాకు వీసాలు తేలికగా లభించేవి. అందుకే ఎందరో, రకరకాలుగా నాజీలు పెట్టే బాధలను భరించలేక కాసబ్లాంకాకు పారిపోయేవారు. అక్కడ లంచాలు ఇచ్చి వీసాలు సంపాదించు కొనేవారు. ఆ కోణంలోంచి చూస్తే కాసబ్లాంకా నగరం అవినీతికి, స్వతంత్రానికి కూడా కూడలిలాగా ఉండేది. ఈ నగరంలో జరిగిన కథే 'కాసాబ్లాంకా'.
ఈ చిత్రంలో హీరో రిక్ బ్లెయిన్. అతడు కాసాబ్లాంకాలో నిర్వహించే నైట్‌క్లబ్ పేరే 'రిక్స్'. రెండో ప్రపంచ యుద్ధకాలంలో పారిపోయే శరణార్థుల వ్యధలు, అదే సమయంలో తలెత్తే ప్రేమల కలగాపులగం కథ ఇది. వీసా కోసం వచ్చిన ఇల్సా అనే ఒక ఫ్రెంచ్ మహిళకు రిక్ సహాయం చేస్తాడు. ఆమె అంటే ఎంతో ప్రేమ పెంచుకుంటాడు. కానీ తనకు అప్పటికే పెళ్లయిందని, భర్త చనిపోయాడని ఆమె చెపుతుంది. అయినా ఇల్సా అంటే రిక్ ఎంతో ఇష్టపడతాడు. కొంతకాలానికి చనిపోయాడనుకున్న ఇల్సా భర్త లాస్లో తిరిగి వస్తాడు. దాంతో రిక్ త్యాగం చేస్తూ ఇల్సాను, లాస్లోను అమెరికాకు పంపే ఏర్పాటు చేస్తాడు. లాస్లోను నాజీలు గుర్తించి చంపేస్తారు. దాంతో ఇల్సా, రిక్‌లు ఆ విమానంలో అమెరికాకు చేరుకోవడంతో ఈ త్రికోణ ప్రేమకథ సుఖాంతం అవుతుంది. కానీ యుద్ధకాలంలో ఇలాంటి సంఘటనలు చాలా జరిగిన కారణంగా ఈ చిత్రం అమెరికన్ల మనసు దోచుకుంది.
విడుదల
ఈ సినిమా 1943లో విడుదల చేయాలని అనుకొన్నా 1942 థాంక్స్ గివింగ్ రోజు(నవంబరు 26)న న్యూయార్క్‌లోని హాలీవుడ్ థియేటర్లో ప్రీమియర్ షోను ప్రదర్శించారు. ఆ ప్రీమియర్ జరిగిన రోజునే ఉత్తరాఫ్రికాలోని కాసబ్లాంకా వద్ద మిత్రపక్షాలు నాజీలపై విజయం సాధించారు. దానితో కాసబ్లాంకా చిత్రానికి ఎనలేని పబ్లిసిటి వచ్చేసింది. 1943 జనవరి 23న ఈ సినిమాను సాధారణ ప్రేక్షకుల కోసం విడుదల చేశారు. ఆ సమయానికి అప్పటి అమెరికా అధ్యక్షుడు రూజ్వెల్ట్, బ్రిటన్ ప్రధాని చర్చిల్ తోనూ, ఫ్రాన్స్ అధ్యక్షుడు ఛార్లెస్ డిగాల్‌తోనూ కాసాబ్లాంకాలోనే సమావేశం అయ్యాడు. చరిత్రపరంగా ఎంతో కీలకమైన ఈ సమావేశంతో 'కాసబ్లాంకా' అనే మాట అందరి నోట్లోనూ నానసాగింది. చిత్ర విజయానికి ఇది కూడా దోహద పడింది.
అవార్డులు
కాసాబ్లాంకా ఎనిమిది అకాడమీ పురస్కారాలకు ప్రతిపాదించగా అందులో మూడు అవార్డులను గెలుచుకుంది.
మూలాలు
వర్గం:ఆంగ్ల భాషా చలనచిత్రాలు వర్గం:అమెరికన్ చలనచిత్రాలు వర్గం:అకాడమీ అవార్డు విజేతలు వర్గం:1942 సినిమాలు వర్గం:నలుపు తెలుపు చిత్రాలు
వంగపండు ఉష
వంగపండు ఉష, తెలుగు భాషలో భారతీయ జానపదగాయకురాలు. ఆమె జానపద వాగ్గేయకారుడు స్వర్గీయ వంగపండు ప్రసాదరావు కుమార్తె. ఆమె జానపద పాటలతో పాటు నృత్యాలకు తెలుగునాట ప్రసిద్ధి చెందింది. ఆమె వైఎస్ఆర్ కాంగ్రెస్ పార్టీ సాంస్కృతిక విభాగం కన్వీనర్. అలాగే 2020 జనవరి 15న ఏపీ స్టేట్ క్రియేటివిటీ అండ్ కల్చర్ కమిషన్ చైర్‌పర్సన్‌ గా నియమితురాలైంది.
కెరీర్
ప్రజా కవి, ప్రముఖ కళాకారుడు వంగపండు ప్రసాద రావుకు ఉత్తరాంధ్రలో ఆమె జన్మించింది. ఎప్పుడూ వామపక్ష సంస్థలలో చురుకుగా ఉండే ఆమె అనూహ్యంగా 2011లో వైఎస్ఆర్ కాంగ్రెస్ పార్టీలో చేరింది. ఆమె గతంలో పలు ఉద్యమాలు, టీవీ జానపద షోలలో పాటలు పాడుతూ నాట్యం చేసింది.
2006లో వచ్చిన ఆర్. నారాయణమూర్తి అడవి బిడ్డలు చిత్రంలో వంగపండు ఉష పాటలు ఆలపించింది.
మూలాలు
వర్గం:తెలుగు జానపద కళాకారులు వర్గం:విజయనగరం జిల్లా ఉద్యమకారులు
నోక్‌లాక్
నోక్‌లాక్, నాగాలాండ్ రాష్ట్రంలోని నోక్‌లాక్ జిల్లా ముఖ్య పట్టణం, జిల్లా ప్రధాన కార్యాలయం.
చరిత్ర
2017, డిసెంబరు 21న నోక్‌లాక్ జిల్లా ఏర్పడిన తరువాత, ఈ పట్టణం జిల్లా ప్రధాన కేంద్రంగా మార్చబడింది.
జనాభా
2011 భారత జనాభా లెక్కల ప్రకారం, ఈ పట్టణంలో 7,674 జనాభా ఉన్నారు. ఇందులో 52% మంది పురుషులు, 48% మంది స్త్రీలు ఉన్నారు. పట్టణ సగటు అక్షరాస్యత రేటు 83% గా ఉంది. మొత్తం జనాభాలో 20% మంది 6 లేదా అంతకంటే తక్కువ వయస్సు గలవారు ఉన్నారు.
పరిపాలన
డిప్యూటీ కమిషనర్ కార్యాలయం, పోలీసు సూపరింటెండెంట్ కార్యాలయాలు ఇక్కడ ఉన్నాయి.
పట్టణ పరిధిలోని గ్రామాలు
ఈ పట్టణ పరిధిలోని గ్రామలు
వెలుపలి లంకెలు
వర్గం:నాగాలాండ్ నగరాలు, పట్టణాలు
సి.పొలిమేరపల్లి
సి.పొలిమేరపల్లి వైఎస్ఆర్ జిల్లా, చిన్నమండెం మండలానికి చెందిన రెవెన్యూయేతర గ్రామం
కె.కొత్తపాలెం (మోపిదేవి)
కె.కొత్తపాలెం కృష్ణా జిల్లా మోపిదేవి మండలానికి చెందిన రెవెన్యూయేతర గ్రామం. ఈ గ్రామం పూర్తి పేరు కొక్కిలిగడ్డ కొత్తపాలెం.సముద్రమట్టానికి 6 మీ.ఎత్తులో ఉంది
గ్రామానికి రవాణా సౌకర్యాలు
మోపిదేవి, ఆనిగడ్డ నుండి రోడ్డురవాణా సౌకర్యం ఉంది. రైల్వేస్టేషన్; విజయవాడ 64 కి.మీ.దూరంలో ఉంది
జిల్లా పరిషత్తు ఉన్నత పాఠశాల
ఈ పాఠశాల వార్షికోత్సవం, 2015,మార్చి-17వతేదీనాడు నిర్వహించెదరు. [6]
2017,ఏప్రిల్-17న మధ్యప్రదేశ్ రాష్ట్రంలో నిర్వహించు జాతీయస్థాయి సబ్‌జూనియర్ కబడ్డీ పోటీలలో, ఆంధ్రప్రదేశ్నుండి పాల్గొనే జట్టులో, ఈ పాఠశాలకు చెందిన సుకన్య  అను విద్యార్థిని ఎంపికైనది. ఇటీవల ప్రకాశం జిల్లాలో నిర్వహించిన రాష్ట్రస్థాయి పోటీలలో పాల్గొని తన ప్రతిభ ప్రదర్శించిన ఈ బాలిక, జాతీయస్థాయి పోటీఅలలో పాల్గొనుటకు అర్హత సంపాదించింది. [12]
గ్రామములో మౌలిక వసతులు
గ్రామంలోని త్రాగునీటి పథకం:- ఆర్. వో. ప్లాంట్.సామాజిక భవనం:- ఈ గ్రామంలో "మత్తి శ్రీరాములు, మత్తి వెంకటరామారావు" పేరుతో, రు. 30 లక్షల వ్యయంతో నిర్మించిన సువిశాలమైన సామాజిక భనాన్ని, 2014,డిసెంబరు-2వ తేదీనాడు ప్రారంభించారు. [4]
గ్రామ పంచాయతీ
ఉత్తరపాలెం, కె.కొత్తపాలెం గ్రామ పంచాయతీ పరిధిలోని ఒక శివారు గ్రామం.
2013 జూలైలో కె.కొత్తపాలెం గ్రామ పంచాయతీకి జరిగిన ఎన్నికలలో చందన సుబ్బారావు, సర్పంచిగా ఎన్నికైనాడు. [3]
శ్రీ రుక్మిణీ సత్యభామా సమేత శ్రీ వేణుగోపాలస్వామి ఆలయం
గ్రామంలో కృష్ణా నదీతీరాన ఈ ఆలయం ఉంది. ఇది దేవాదాయ ధర్మాదాయ శాఖ పరిధిలో ఉంది. ఈ దేవస్థాన ట్రస్టు బోర్డు 2 సంవత్సరములకొకసారి ఏర్పడును. ఇక్కడ ధనుర్మాస పూజలు బాగుగా చేయుదురు. ఈ ఆలయంలో స్వామివారి వార్షిక కళ్యాణోత్సవాలు, ప్రతి సంవత్సరం, వైశాఖమాసం (మే నెల) లో, 4 రోజులపాటు వైభవంగా నిర్వహించెదరు. [2]
శ్రీ మామిళ్ళ అమ్మవారి ఆలయం
ఈ గ్రామంలో శ్రీ మామిళ్ళ అమ్మవారి నూతన విగ్రహ ప్రతిష్ఠాపన, నూతన పోతురాజుశిలల ప్రతిష్ఠాపన మహోత్సవాన్ని, 27 అక్టోబరు 2013 ఆదివారన్నాడు, మత్తి వంశస్థులు, గ్రామ ప్రజల ఆనందోత్సాహాల మధ్య, నిర్వహించారు. [1]
శ్రీ బాలాత్రిపురసుందరీ సమేత శ్రీ మల్లికార్జునస్వామివారి ఆలయం
ఈ గ్రామంలో నూతనంగా నిర్మాణం చేపట్టనున్న ఈ ఆలయ నిర్మాణానికి, భూమిపూజ నిర్వహించారు. ఆలయ నిర్మాణానికి ఎలాటి ఆటంకాలు కలుగకుండా, వాస్తుదోష హోమం, గణపతిపూజ, పుణ్యాహవచనం, లక్ష్మీగణపతి హోమాలను ఘనంగా నిర్వహించారు. [5]
శ్రీ దుర్గా కోటేశ్వరస్వామివారి ఆలయం
నూతనంగా ప్రతిష్ఠించిన ఈ ఆలయంలోని స్వామివారికి, 2017,ఫిబ్రవరి-23వతేదీ గురువారంనాడు (మహాశివరాత్రి ముందురోజున) కృష్ణానదిలో తెప్పోత్సవం కన్నులపండువగా నిర్వహించారు. ఈ ఆలయంలో 24వతేదీ శుక్రవారం రాత్రి, దాతల సహకారంతో స్వామివారి కల్యాణం కన్నులపండువగా నిర్వహించారు. 25వతేదీ శనివారం ఉదయం స్వామివరికి రథోత్సవం నిర్వహించారు. [13]
శ్రీ అంకమ్మ తల్లి ఆలయం
ఈ గ్రామంలో ఈ ఆలయం, కృష్ణా నదీతీరాన, బి.సి.కాలనీలో ఉంది. ఈ ఆలయంలో అంకమ్మ దేవర ఉత్సవాలు మూడు సంవత్సరాలకొకసారి, వైశాఖమాసంలో, వైభవంగా నిర్వహించెదరు.
శ్రీ అభయంజనేయస్వామివారి అలయం
ఈ ఆలయం స్థానిక కృష్ణా కరకట్ట వద్ద ఉంది.
వెలుపలి లింకులు
[1] ఈనాడు కృష్ణా/అవనిగడ్డ, 2013,అక్టోబరు-28; 3వపేజీ. [2] ఈనాడు కృష్ణా/అవనిగడ్డ; 2014,జనవరి-9; 2వపేజీ. [3] ఈనాడు కృష్ణా/అవనిగడ్డ; 2014,జూన్-26; 2వపేజీ. [4] ఈనాడు కృష్ణా/అవనిగడ్డ; 2014,డిసెంబరు-3; 3వపేజీ. [5] ఈనాడు కృష్ణా/అవనిగడ్డ; 2014,డిసెంబరు-15; 2వపేజీ. [6] ఈనాడు కృష్ణా/అవనిగడ్డ; 2015,మార్చి-15; 1వపేజీ. [7] ఈనాడు కృష్ణా/అవనిగడ్డ; 2015,మార్చి-28; 3వపేజీ. [8] ఈనాడు కృష్ణా/అవనిగడ్డ; 2015,మే నెల-16వతేదీ; 1వపేజీ. [9] ఈనాడు అమరావతి; 2015,డిసెంబరు-7; 40వపేజీ. [10] ఈనాడు అమరావతి/అవనిగడ్డ; 2016,మే-21; 1వపేజీ. [11] ఈనాడు అమరావతి/అవనిగడ్డ; 2017,ఫిబ్రవరి-13; 2వపేజీ. [12] ఈనాడు అమరావతి/అవనిగడ్డ; 2017,ఫిబ్రవరి-17; 2వపేజీ. [13] ఈనాడు అమరావతి/అవనిగడ్డ; 2017,ఫిబ్రవరి-22,24&26; 2వపేజీ. [14] ఈనాడు అమరావతి/అవనిగడ్డ; 2017,ఆగష్టు-23; 2వపేజీ.
బెంగళూరు సౌత్ లోక్‌సభ నియోజకవర్గం
బెంగళూరు సౌత్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 లోక్‌సభ నియోజకవర్గాలలో ఒకటి. 2019 భారత సార్వత్రిక ఎన్నికల్లో ఈ సీటును భారతీయ జనతా పార్టీకి చెందిన తేజస్వి సూర్య భారత జాతీయ కాంగ్రెస్‌కు చెందిన బికె హరిప్రసాద్‌పై 3,31,192 ఓట్ల మెజారిటీతో ఎంపీగా గెలిచాడు.
మూలాలు
వర్గం:కర్ణాటక లోక్‌సభ నియోజకవర్గాలు
చెప్పాలని ఉంది
బయటిలింకులు
వర్గం:వడ్డే నవీన్ నటించిన చిత్రాలు వర్గం:రాశి (నటి) నటించిన చిత్రాలు వర్గం:ప్రకాష్ రాజ్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:చలపతి రావు నటించిన చిత్రాలు వర్గం:చంద్రమోహన్ నటించిన సినిమాలు వర్గం:వేణుమాధవ్ నటించిన చిత్రాలు వర్గం:ఆహుతి ప్రసాద్ నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:ఎల్. బి. శ్రీరాం నటించిన చిత్రాలు వర్గం:ఎ.వి.ఎస్. నటించిన చిత్రాలు వర్గం:ఉత్తేజ్ నటించిన చిత్రాలు వర్గం:మణిశర్మ సంగీతం అందించిన సినిమాలు వర్గం:ద్విపాత్రాభినయం ఉన్న సినిమాలు
ఉస్తాద్ ఫయ్యాజ్ ఖాన్
జీవిత చరిత్ర
ఫయ్యాజ్‌ ఖాన్ తండ్రి సఫ్దర్ హుసేన్ ఖాన్ రంగీలా ఘరానాకు చెందిన వాడు. ఆగ్రా ఘరానాకు చెందిన తన తాత, ఘగ్ఘే ఖుదాబక్ష్ నుండి, ఫయ్యాజ్‌ ఖాన్ సంగీత పాఠాలు నేర్చుకొన్నాడు. అవకాశం దొరికినప్పుడల్లా సంగీత సమావేశాలకు హాజరౌతూ, సంగీత జ్ఞానాన్ని పెంపొందించుకొని, ఆ ప్రాంతంలో గొప్ప గాయకుడుగా పేరు తెచ్చుకొన్నాడు. ఫయ్యాజ్‌ ఖాన్ వల్లనే, ఆగ్రా ఘరానా గాయన శైలి పరిపూర్ణతను సంతరించుకొన్నది. అతడు ఠుమ్రి, దాద్రా, గజల్ లను అద్భుతంగా పాడి శ్రోతలను ఆకట్టుకొనేవాడు. చాలాకాలం బరోడాలో ఆస్థాన విద్వాంసుడిగా ఉన్నాడు.అక్కడే అతనికి జ్ఞానరత్న పురస్కారం ఇవ్వబడింది. మైసూర్ మహారాజా అతడికి 'ఆఫ్తాబే మౌసికి' (ఆఫ్తాబ్=సూర్యుడు, మౌసికి=సంగీతం) = 'సంగీత మార్తాండుడు' అని బిరుదు నిచ్చి, సన్మానించాడు. ఉస్తాద్ ఫయ్యాజ్‌ ఖాన్‌కు బ్రజ భాష పై మంచి పట్టు ఉండేది. అతని వ్యాసాలు ప్రేమ్ పియా అనే కలం పేరుతో అచ్చౌతుండేవి.
ద్రుపద్ దమ్మార్ శైలీ అని ప్రాచీన కాలంలో ఒక సంగీత బాణీ ఉండేది. ఈ రోజుల్లో అది అంతగా ప్రసిద్ధి చెందలేదు కాని, ఫయ్యాజ్‌ ఖాన్ పూర్వులు ఈ బాణీ సంగీతం పాడడంలో బాగా సమర్ధులు. నిజానికి ఈ కుటుంబంవారు హిందుస్తానీ సంగీతంలో బాగా ప్రసిద్ధి కెక్కిన అనేక కృతులు రచించారనే చెప్పాలి. ఫయ్యాజ్‌ ఖాన్ తాత, ఘగ్ఘే ఖుదాబక్ష్ నుండి వ్రజ భాషకు సంబంధిచిన పాండిత్యం బాగా సంపాదించారు. కవిత అవగాహనే చేసుకొనే శక్తి ఆయన్ గానానికి కొత్త అందం తీసుకు వచ్చింది.
ఫయ్యాజ్‌ ఖాన్ 10 సం.లు వచ్చేసరికి ఈయన సంగీత విద్వాంసులు కూడా అసూయపడేటంత సంగీత విజ్ఞానం సంపాదించారు. చిన్నతనంలోనే తాతగారీయనను పలు నగరాలకు తీసుకువెళ్ళి సభల్లో పాడించేవారు. 1906లో మైసూరు సంస్థాన గాన విద్వాంసుడు పఠాన్ ఖాన్ గులాం అబ్బాస్ ఖాన్ను దసరా ఉత్సవాలకు పిలిపించగా వారి బృదంలో ఫయ్యాజ్‌ ఖాన్ కూడా ఉన్నారు. అప్పుడీయన వయస్సు 20 సం.ఈయన గానానికి మెచ్చి మైసూరు మాహారాజా వీరికి బంగారు పతకం బహూకరించారు.ఆ తరువాత కొన్నేళ్ళకు బరోడా మహారాజా సమక్షంలో పాడే అవకాశం కలిగింది. బరోడా మాహారాజా ఈయనను వెంటనే ఆస్థాన విద్వాంసులుగా ఏర్పాటుచేసారు. అప్పటి నుంచి అంటే 1912నుండి మరణాంతము ఫయ్యాజ్‌ ఖాన్ బరోడాలోనే ఉండి అనేక విధాలుగా ఆ సంస్థానం గౌరవం ఇనుమడింప జేసారు. బరోడాలో ఉన్న కొంతకాలానికి ఈయనకు బరోడా ఖాన్ సాహెబ్  అనే విఖ్యాతి కలిగింది.1920లో ఇండోర్ మహారాజా తుకోజీ రావు హోళీ పండుగ ఉత్సవాల్లో వీరిగానం విని, ఆనందించి వీరికి 15 వేల రూపాయలు బహుమతిగా ఇచ్చి గౌరవించారు. 1930 సం. తరువాత బెంగాల్, ముంబాయి, బీహార్, యు.పి మొదలైన నగారాలలో అనేక సంగీత పరిషత్తులు జరిగాయి. ఈ పరిషత్తులన్నింటిలోనీ ఫయ్యాజ్‌ ఖాన్ అత్యంత ప్రధాన మయిన స్థానం ఆక్రమించారు. అప్పట్లో రేడియో వలన కూడా వీరి ఖ్యాతి తారా స్థాయికి చేరుకుంది.
భారతదేశంలో పూర్వం ద్రుపద్ దుమ్మార్ బాణీ ద్వారానే సంగీతం నేర్పేవారు. ఫయ్యాజ్‌ ఖాన్ కూడా ఈబాణీలోనే సంగీతం అభ్యసించారు. కాని ముఖ్యంగా ఈయనకు ఖ్యాల్ గాయకులనే విఖ్యాతి వచ్చింది. ద్రుపద్దుమార్ శైలిలో విఖ్యాతులయినా ఈయన 1935 దాకా ఈబాణీలో పాడడం జరగలేదు. గానసభలలో ఎవరైనా కావాలని పట్టుపట్టినప్పుడు మాత్రమే ఈయన ఈ శైలిలో పాడేవారు.అయితే ఈశైలిలో చాలా జనరంజికంగా పాడడం వల్ల అనేకులు వీరి శైలిలో పాడవలసిందిగా కోరేవారు.క్రమంగా వీరికీశైలిలో ప్రవీణులనే కీర్తి వచ్చింది. ఫయ్యాజ్‌ ఖాన్ జ్ఞాపక శక్తి కలవారు.వీరు పాటలను జ్ఞాపక శక్తి ద్వారానే అధ్యసించేవారు.
రామకలీ, జయజయంతి, మేఘమల్హార్, తోడి, సింధూర్, చాయానాట రాగాలలో ఫయ్యాజ్‌ ఖాన్ ప్రత్యేకంగా కృషిచేసారు. ద్రుపదధమార్ శైలిలో పాడడము, టుమ్రిలు మొదలైనవి ఆలాపించడము, హర్షించని రోజులలో ఫయ్యాజ్‌ ఖాన్ ఈఅభిప్రాయాలను ప్రతిఘటించి, వీటికి వీటికి బాగా ప్రచారం చేసారు. కనుకనే ఈ బాణీలకు ఈనాడింత గౌరవం కలిగింది.
1948లో ఫయ్యాజ్‌ ఖాన్ బాగా జబ్బు చేసింది. అందుచేత రెండుమూడు నెలలదాకా ఈయన గాన సభలలో పాల్గొనలేదు. ఆరోగ్యం అంతగా బాగుండకపోయినా ఈయన 1949లో కలకత్తాలో జరిగిన సంగీతపరిషత్తుకు హాజరైనారు. అక్కడ వీరికి 10వేల రుపాయల బహుమతి ఇచ్చి అఖండ సన్మానం జరిపారు.
శిష్యులు
దిలిప్ చాన్ బేడి మరియ్ రతజన్‌కర్ లు.
విడుదలైన రికార్డులు
1. రామ్‌కలి (రాగం) నెం. N 3 6 0 5 0 2. పూర్వి ‍‍‍‍‍‍‍‍‍‍‍‍, ఛాయా H 1 3 3 1 3. పురియా, జయజయవంతి HH1 4. జౌన్‌పురి, కాఫి H 7 9 3
బయటి లింకులు
ఫయాజ్ ఖాన్ పాడిన రాగాలు-తోడి, దర్బార్
వర్గం:హిందుస్థానీ సంగీత గాయకులు
ఆకతాయి (2017 సినిమా)
ఆకతాయి 2017 లో తెలుగు చలనచిత్రం. వికెఏ ఫిలిమ్స్ పతాకంపై కె.ఆర్. విజయ్ కరణ్, కె.ఆర్. కౌశల్ కరణ్, కె.ఆర్. అనిల్ కరణ్ లు ఈ చిత్రాన్ని నిర్మించగా, రోమ్ భీమన దర్శకత్వం వహించాడు. ఆశిష్ రాజ్, రుక్సార్ ధిల్లన్, సుమన్, రాంకీ, బ్రహ్మానందం, పోసాని కృష్ణ మురళి తదితరులు నటించారు.
బాలీవుడ్ హీరోయిన్ అమీషా పటేల్ ఈ చిత్రంలో ప్రత్యేక గీతంలో నటించింది. మణి శర్మ సంగీతాన్ని సమకూర్చాడు.
వర్గం:2017 తెలుగు సినిమాలు
దింటిమెరక
దింటిమెరక కృష్ణా జిల్లా కోడూరు (కృష్ణా) మండలానికి చెందిన గ్రామం.
గ్రామ భౌగోళికం
సముద్రమట్టానికి 7 మీ.ఎత్తు
గ్రామానికి రవాణా సౌకర్యాలు
కొత్తమాజేరు, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; గుంటూరు 79 కి.మీ
గ్రామంలో విద్యా సౌకర్యాలు
జిల్లాపరిషత్ హైస్కూల్, లింగారెడ్దిపాలెం
గ్రామ పంచాయతీ
ఈ గ్రామం కోడూరు (కృష్ణా) గ్రామానికి ఒక శివారు గ్రామం.
శ్రీ లక్ష్మీతిరుపతమ్మ, గోపయ్యస్వామివారల ఆలయం
ఈ గ్రామములో ఒక నెలరోజుల క్రితం, 7వ నంబరు పంటకాలువలో అమ్మవారి, స్వామివారల విగ్రహాలు కొట్టుకు రావడంతో, ఆ ప్రాంత రైతులు వాటిని బయటకు తీసి, అక్కడే పంటకాలువ ప్రక్కనే ప్రతిష్ఠించి పూజలు చేసారు.
చల్లపల్లి శ్రీనివాసరావు
వీరు జాతీయస్థాయిలో పేరొందిన సి.పి.ఐ (ఎం.ఎల్) న్యూ డెమొక్రసీ నాయకులు. వీరు ఆంధ్రప్రదేశ్ రైతుకూలీ సంఘం అధ్యక్షులుగా, జనశక్తి నాయకులుగా వ్యవహరించినారు, పీడిత, తాడిత ప్రజల పక్షాన పోరాడిన యోధులు. తుదిశ్వాస విడిచేవరకు, సిద్ధాంతాలకు కట్టుబడిన నాయకులు. వీరు 2020,ఆగష్టు-26న
శివ సహస్రనామ స్తోత్రం
thumb|శ్రీ శివసహస్రనామ స్తోత్రమ్ పుస్తకం ముఖచిత్రం.|370x370px
హిందూ దేవుడైన పరమశివుని సహస్ర నామాలతో కీర్తించే స్తోత్రమ్: శివ సహస్రనామ స్తోత్రమ్ (Shiva Sahasranama Stotram).
పాఠాంతరాలు
హిందూ పురాణాలలో సుమారు ఎనిమిది రకాల శివ సహస్రనామాలు ఉంది. వీనిలో మహాభారతంలోని అనుశాసనపర్వం (Book 13: Anuśāsanaparvan) లోనిది స్వచ్ఛమైనదిగా భావిస్తారు. వీటన్నింటినీ రామ్ కరణ్ శర్మ విశ్లేషించారు.